prechovávanie drog pre vlastnú potrebu vo väčšom rozsahu
Tento pojem bol s účinnosťou novely Trestného zákona č. 40/2024 Z. z. odstránený z dôvodu kompletnej reformy drogových trestných činov.
(1) Kto neoprávnene prechováva omamnú látku alebo psychotropnú látku z rastliny rodu konopa pre vlastnú potrebu, potrestá sa odňatím slobody až na jeden rok. (2) Kto neoprávnene prechováva omamnú látku alebo psychotropnú látku uvedenú v odseku 1 pre vlastnú potrebu vo väčšom rozsahu, potrestá sa odňatím slobody až na dva roky.
§ 171 ods. 1 a 2 zákon č. 300/2005 Z. z. Trestný zákon v znení účinnom do 5. 8. 2024.
pojem, ktorý označoval v Trestnom zákone do 5. 8. 2024 neoprávnenú držbu omamnej látky, psychotropnej látky, jedu alebo prekurzora po akúkoľvek dobu, v množstve, ktoré zodpovedá najviac desaťnásobku obvykle jednorazovej dávky, a to pre osobnú spotrebu
PODĽA: zákon č. 300/2005 Z. z. Trestný zákon v znení účinnom do 5. 8. 2024.